བཅོམ་ལྡན་འདས་དཔལ་འཁོར་ལོ་སྡོམ་པ་
ལཱུ་ཨི་པའི་ལུགས་ཀྱི་ཚོགས་མཆོད་བདེ་
ཆེན་སྙིང་པོ་རབ་རྒྱས་ཀྱི་དག་
འདོན་བཞུགས་སོ།།
༄༅༎ ཨེ་མ་ཧོཿ རྨད་བྱུང་བདེ་བ་ཆེན་པོའི་ཡེ་ཤེས་
མདངས༎ ཆོས་དབྱིངས་སྙིང་པོ་གསལ་བའི་འོད་ཟེར་གྱིས༎
ཕྱི་ནང་སྣོད་བཅུད་ཡེ་ཤེས་རོལ་པར་སྦྱངས༎ མ་དག་འཁྲུལ་
པའི་སྣང་བ་དབྱིངས་སུ་ནུབ༎ གང་ཤར་སྣོད་ཀྱི་འཇིག་རྟེན་
གཞལ་ཡས་ཁང༌༎ གནས་གསུམ་དཔའ་བོ་མཁའ་འགྲོའི་གྲོང་
ཁྱེར་དབུས༎ བཅུད་ཀྱི་སེམས་ཅན་ལྷ་དང་ལྷ་མོ་ཡི༎ རང་
བཞིན་བདེ་སྟོང་རྣམ་འཕྲུལ་ཆེན་པོར་གྱུར༎ ཅེས་བརྗོད་དེ་སྣོད་
ཐམས་ཅད་མ་དག་པའི་སྣང་བ་མེད་པར་བདེ་སྟོང་གི་ཡེ་ཤེས་ཀྱི་གཟུང་རྣམ་
དཔལ་འཁོར་ལོ་སྡོམ་པའི་གཞལ་ཡས་ཁང་ཡུལ་ཉེར་བཞི་ལ་སོགས་པ་དཔའ་བོ་
དཔའ་མོའི་གྲོང་ཁྱེར་འབའ་ཞིག་ཏུ་མོས་ཤིང་། བཅུད་ཐམས་ཅད་ལྷ་དང་ལྷ་མོའི་

དཔལ་འཁོར་ལོ་སྡོམ་པའི་སྒྲུབ་ཐབས་སོགས་ཉེར་མཁོ་གནད་བསྡུས།
རྣམ་འགྱུར་ཅན་བདེ་བ་ཆེན་པོའི་རོལ་རྩེད་ལ་རོལ་པར་བསམ། དེ་ནས་ཚོགས་
རྫས་རྣམས་ལ་ཆང་ཆུ་ནང་མཆོད་གསུམ་གྱིས་བྲན། ལས་སྔགས་བརྗོད་དེ་བསང་
བ་དང་སྟོང་པར་སྦྱངས་པ་སྔོན་དུ་འགྲོ་བས་སྒྲུབ་ཐབས་ནས་འབྱུང་བ་ལྟར་གྱི་
མཆོད་པ་དང་བདུད་རྩི་བྱིན་རླབས་བརྗོད་དེ། མཆོད་ཡུལ་སྤྱན་འདྲེན་པ་ནི། སྤོས་
བསྲེགས་ཤིང་སྙན་པའི་དབྱངས་དང་འབར་བའི་ཕྱག་རྒྱ་བཅས་ནས། ༈ པཽ།
བདེ་ཆེན་ཆོས་སྐུའི་ཕོ་བྲང་དམ་པ་ནས༎ རིགས་བརྒྱའི་ཁྱབ་
བདག་ཟུང་འཇུག་དབང་གི་རྒྱལ༎ དངོས་གྲུབ་རེ་བ་སྐོང་བའི་
དྲིན་ཆེན་རྗེ༎ རྩ་བརྒྱུད་བླ་མའི་ཚོགས་རྣམས་གཤེགས་སུ་
གསོལ༑༑ ཨེ་ཡིག་གསང་བ་མཆོག་གི་གཞལ་ཡས་ནས༎
ཁྱབ་བདག་ཧེ་རུ་ཀ་དཔལ་ཝཾ་ཡིག་བདེ། ཤེས་རབ་ཕག་
མོར་མཉམ་སྦྱོར་དཀྱིལ་འཁོར་གཙོ༎ རྣམ་རོལ་གཟུགས་ཀྱི་
བཀོད་པས་གཤེགས་སུ་གསོལ༎ འཛམ་གླིང་ཉི་ཤུ་རྩ་བཞིའི་
གནས་ཡུལ་ནས༎ བདེ་སྟོང་ཡེ་ཤེས་གཅིག་པུའི་གར་མཁན་
མ༑༑ གྲངས་མེད་དཔའ་བོ་དཔའ་མོར་འབྱམས་ཀླས་པས༎
ཞིང་ཁམས་དོག་པོར་འགེངས་བཞིན་གཤེགས་སུ་གསོལ༎
གཞན་ཡང་དག་དང་མ་དག་ཕྱོགས་བཅུའི་ཞིང༌༎ གང་འདུལ་
ཞི་དང་ཁྲོ་བོའི་རྣམ་འགྱུར་ཅན༎ ཡི་དམ་རྒྱལ་བ་རྒྱ་མཚོ་
126

ཚོགས་མཆོད་བདེ་ཆེན་སྙིང་པོ།
བཀའ་སྡོད་ཀྱི༎ སྲུང་མ་དམ་ཅན་ཚོགས་རྣམས་གཤེགས་སུ་
གསོལ༑༑ མ་དག་འཁྲུལ་པའི་ཤེས་ངོར་སྒྱུ་མ་བཞིན༎ གཉིས་
སྣང་དྲ་བས་བཅིངས་པའི་རིགས་དྲུག་འགྲོ༎ སྙིང་རྗེའི་ཡུལ་
དུ་གྱུར་པ་ཐམས་ཅད་ཀྱང་༎ ཚོགས་ཀྱི་མཆོད་པའི་མགྲོན་དུ་
གཤེགས་སུ་གསོལ༎ ཨོཾ་ཨཱཿབཛྲ་དྷཱ་ར་ཙཀྲ་སཾ་བ་ར་སྱ་མཎྜ་
ལཾ་དེ་བ་སརྦ་བུདྡྷ་བོ་དྷི་སཏྭ་ས་པ་རི་ཝཱ་ར་ཨེ་ཧྱ་ཧི་བཛྲ་ས་
མ་ཡ་ཛཿཛཿ པདྨ་ཀ་མ་ལ་ཡེ་ཧཱུཾ། ཞེས་པས་མགྲོན་སྤྱན་འདྲེན་ལ།
དེའི་ཚེ་ཕྱོགས་བཅུའི་སངས་རྒྱས་ལ་སོགས་པ་རྣམས་འཁོར་ལོ་སྡོམ་པ་གཙོ་བོར་
བཞུགས་པའི་མཐའ་སྐོར་དུ་རང་རང་གི་རྣམ་པས་བཞུགས་པའམ་མགྲོན་ཐམས་
ཅད་བདེ་མཆོག་གི་ལྷ་ཕོ་མོའི་རྣམ་པར་སྤྱན་འདྲེན་པ་གང་བདེ་བ་ཞིག་གིས་མདུན་
གྱི་ནམ་མཁར་ཏིལ་གྱི་གང་བུ་ཁ་བྱེ་བ་ལྟར་བཞུགས་པར་བསམ་ཞིང་མཐའ་སྐོར་
དུ་རིགས་དྲུག་གི་ཚོགས་ཀྱང་གཙོ་བོ་ཡབ་ཡུམ་གྱི་རྣམ་པ་ཅན་དུ་གསལ་གདབ།
ཚོགས་ཕུད་ལོགས་སུ་མི་གཅོད་པར་གང་བཤམས་པའི་ཚོགས་རྫས་ཐམས་ཅད་
དང་པོར་མཆོད་ཡུལ་རྣམས་ལ་འབུལ་བའི་ཕྱག་ལེན་ཀྱང་མཆིས་པས་འབུལ་བའི་
ཚིག་དངོས་ནི། ༈ ཧོཿ དངོས་མེད་ནམ་མཁའ་ལས་བྱུང་བདེ་བ་
ཆེའི༑༑ རྣམ་འགྱུར་ཀུན་ཏུ་བཟང་པོའི་མཆོད་སྤྲིན་འཁྲིགས༎
ཤེལ་དང་ཉེ་བའི་ཚོན་བཞིན་གང་སྣང་གི །དབང་པོར་བདེ་བ་
127

དཔལ་འཁོར་ལོ་སྡོམ་པའི་སྒྲུབ་ཐབས་སོགས་ཉེར་མཁོ་གནད་བསྡུས།
སྟེར་བྱེད་ཚོགས་མཆོད་འདི༎ བདེ་ཆེན་ཐར་པ་མཆོག་གི་
གྲོང་ཁྱེར་དུ༎ འགྲོ་རྣམས་ཐུགས་རྗེའི་ཕྱག་གིས་འཁྲིད་མཛད་
པའི༑༑ རིགས་ཀུན་བདག་པོ་རྡོ་རྗེ་སློབ་དཔོན་སོགས༎ དངོས་
བརྒྱུད་བླ་མའི་ཚོགས་རྣམས་མཉེས་ཕྱིར་འབུལ༎ བཞེས་
ནས་འདིར་ཚོགས་རྣལ་འབྱོར་བདག་ཅག་ལ༎ ཞི་སོགས་
ལས་དང་གྲུབ་པ་ཆེན་པོ་བརྒྱད༎ མཆོག་དང་ཐུན་མོང་དངོས་
གྲུབ་མ་ལུས་པ༎ འབད་མེད་ད་ལྟ་ཉིད་དུ་སྩལ་དུ་གསོལ༎
ཨོཾ་ཨཱཿགུ་རུ་བཛྲ་དྷཱ་ར་ས་པ་རི་ཝཱ་ར་ག་ཎ་ཙཀྲ་ཁཱ་ཧི། པཉྩ་ཨ་
མྲི་ཏ་ཁཱ་ཧི། ༈ ཧོཿ དངོས་མེད་ནམ་མཁའ་ལས་བྱུང་བདེ་བ་
ཆེའི༑༑ རྣམ་འགྱུར་ཀུན་ཏུ་བཟང་པོའི་མཆོད་སྤྲིན་འཁྲིགས༎
ཤེལ་དང་ཉེ་བའི་ཚོན་བཞིན་གང་སྣང་གི །དབང་པོར་བདེ་བ་
སྟེར་བྱེད་ཚོགས་མཆོད་འདི༎ ལྷན་ཅིག་སྐྱེས་དངོས་སྒྱུ་
འཕྲུལ་དྲ་བའི་གར༎ འཇིགས་བྱེད་ཧེ་རུ་ཀ་དཔལ་མཁར་
སྦྱོར་བའི༎ རྗེས་ཆགས་ཉི་མ་སྟོང་འབར་ཕག་མོ་སྟེ༎ དཀྱིལ་
འཁོར་གཙོ་བོ་ཡབ་ཡུམ་མཉེས་ཕྱིར་འབུལ༎ བཞེས་ནས་
འདིར་ཚོགས་རྣལ་འབྱོར་བདག་ཅག་ལ༎ ཞི་སོགས་ལས་
དང་གྲུབ་པ་ཆེན་པོ་བརྒྱད༎ མཆོག་དང་ཐུན་མོང་དངོས་གྲུབ་
128

ཚོགས་མཆོད་བདེ་ཆེན་སྙིང་པོ།
མ་ལུས་པ༎ འབད་མེད་ད་ལྟ་ཉིད་དུ་སྩལ་དུ་གསོལ༎ ཨོཾ་
ཨཱཿཤྲཱི་ཧེ་རུ་ཀ་བཛྲ་བཱ་ར་ཧཱི་ས་པ་རི་ཝཱ་ར་ག་ཎ་ཙཀྲ་ཁཱ་ཧི།
པཉྩ་ཨ་མྲྀ་ཏ་ཁཱ་ཧི། ༈ ཧོཿ དངོས་མེད་ནམ་མཁའ་ལས་བྱུང་
བདེ་བ་ཆེའི༎ རྣམ་འགྱུར་ཀུན་ཏུ་བཟང་པོའི་མཆོད་སྤྲིན་
འཁྲིགས༎ ཤེལ་དང་ཉེ་བའི་ཚོན་བཞིན་གང་སྣང་གི །དབང་
པོར་བདེ་བ་སྟེར་བྱེད་ཚོགས་མཆོད་འདི༎ བདེ་ཆེན་འཁོར་
ལོའི་ཕྱོགས་ཀྱི་འདབ་མ་བཞིར༎ སྐྲ་གྲོལ་འདོད་ཆགས་རྒྱས་
པའི་རྣམ་འགྱུར་ཅན༎ མཁའ་འགྲོ་ལཱ་མ་དུམ་སྐྱེས་གཟུགས་
ཅན་ཏེ༎ བདེ་ཆེན་འཁོར་ལོའི་ལྷ་རྣམས་མཉེས་ཕྱིར་འབུལ༎
བཞེས་ནས་འདིར་ཚོགས་རྣལ་འབྱོར་བདག་ཅག་ལ༎ ཞི་
སོགས་ལས་དང་གྲུབ་པ་ཆེན་པོ་བརྒྱད༎ མཆོག་དང་ཐུན་
མོང་དངོས་གྲུབ་མ་ལུས་པ༎ འབད་མེད་ད་ལྟ་ཉིད་དུ་སྩལ་དུ་
གསོལ༑༑ ཨོཾ་ཨཱཿམཧཱ་སུ་ཁ་ཙཀྲ་སྱ་དེ་ས་པ་རི་ཝཱ་ར་ག་ཎ་
ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་ཧི། ༈ ཧོཿ དངོས་མེད་ནམ་མཁའ་
ལས་བྱུང་བདེ་བ་ཆེའི༎ རྣམ་འགྱུར་ཀུན་ཏུ་བཟང་པོའི་མཆོད་
སྤྲིན་འཁྲིགས༎ ཤེལ་དང་ཉེ་བའི་ཚོན་བཞིན་གང་སྣང་གི །
དབང་པོར་བདེ་བ་སྟེར་བྱེད་ཚོགས་མཆོད་འདི༎ པཱུ་ལི་ར་
129

དཔལ་འཁོར་ལོ་སྡོམ་པའི་སྒྲུབ་ཐབས་སོགས་ཉེར་མཁོ་གནད་བསྡུས།
སོགས་ཐུགས་ཀྱི་གནས་བརྒྱད་ན༎ ཐོད་པའི་དུམ་བུ་རབ་
གཏུམ་མ་ལ་སོགས༎ ཐུགས་ཀྱི་རྡོ་རྗེ་དཔའ་བོ་དཔའ་མོའི་
གར༑༑ མཁའ་ལ་སྤྱོད་པའི་ཚོགས་རྣམས་མཉེས་ཕྱིར་འབུལ༎
བཞེས་ནས་འདིར་ཚོགས་རྣལ་འབྱོར་བདག་ཅག་ལ༎ ཞི་
སོགས་ལས་དང་གྲུབ་པ་ཆེན་པོ་བརྒྱད༎ མཆོག་དང་ཐུན་
མོང་དངོས་གྲུབ་མ་ལུས་པ༎ འབད་མེད་ད་ལྟ་ཉིད་དུ་སྩལ་དུ་
གསོལ༑༑ ཨོཾ་ཨཱཿཙིཏྟ་ཙཀྲ་སྱ་བཱི་ར་ཌཱ་ཀི་ནཱི་ས་པ་རི་ཝཱ་ར་ག་
ཎ་ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་ཧི། ༈ ཧོཿ དངོས་མེད་ནམ་
མཁའ་ལས་བྱུང་བདེ་བ་ཆེའི༎ རྣམ་འགྱུར་ཀུན་ཏུ་བཟང་པོའི་
མཆོད་སྤྲིན་འཁྲིགས༎ ཤེལ་དང་ཉེ་བའི་ཚོན་བཞིན་གང་སྣང་
གི༑ དབང་པོར་བདེ་བ་སྟེར་བྱེད་ཚོགས་མཆོད་འདི༎ འདོད་
པའི་གཟུགས་སོགས་གསུང་གི་གནས་བརྒྱད་ན༎ མྱུ་གུ་ཅན་
དང་ས་སྲུང་མ་ལ་སོགས༎ གསུང་གི་རྡོ་རྗེ་དཔའ་བོ་དཔའ་
མོའི་གར༎ ས་ལ་སྤྱོད་པའི་ཚོགས་རྣམས་མཉེས་ཕྱིར་
འབུལ༑༑ བཞེས་ནས་འདིར་ཚོགས་རྣལ་འབྱོར་བདག་ཅག་
ལ༑༑ ཞི་སོགས་ལས་དང་གྲུབ་པ་ཆེན་པོ་བརྒྱད༎ མཆོག་དང་
ཐུན་མོང་དངོས་གྲུབ་མ་ལུས་པ། འབད་མེད་ད་ལྟ་ཉིད་དུ་
130

ཚོགས་མཆོད་བདེ་ཆེན་སྙིང་པོ།
སྩལ་དུ་གསོལ༎ ཨོཾ་ཨཱཿཝཱཀཿཙཀྲ་སྱ་བཱི་ར་ཌཱ་ཀི་ནཱི་ས་པ་རི་
ཝཱ་ར་ག་ཎ་ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་ཧི། ༈ ཧོཿ དངོས་མེད་
ནམ་མཁའ་ལས་བྱུང་བདེ་བ་ཆེའི༎ རྣམ་འགྱུར་ཀུན་ཏུ་བཟང་
པོའི་མཆོད་སྤྲིན་འཁྲིགས༎ ཤེལ་དང་ཉེ་བའི་ཚོན་བཞིན་གང་
སྣང་གི །དབང་པོར་བདེ་བ་སྟེར་བྱེད་ཚོགས་མཆོད་འདི༎
ཡི་དྭགས་གྲོང་སོགས་སྐུ་ཡི་གནས་བརྒྱད་ན༎ སྟོབས་པོ་ཆེ་
དང་འཁོར་ལོའི་ཤུགས་ཅན་སོགས༎ སྐུ་ཡི་རྡོ་རྗེ་དཔའ་བོ་
དཔའ་མོའི་གར༎ ས་འོག་སྤྱོད་པའི་ཚོགས་རྣམས་མཉེས་
ཕྱིར་འབུལ༎ བཞེས་ནས་འདིར་ཚོགས་རྣལ་འབྱོར་བདག་
ཅག་ལ༎ ཞི་སོགས་ལས་དང་གྲུབ་པ་ཆེན་པོ་བརྒྱད༎ མཆོག་
དང་ཐུན་མོང་དངོས་གྲུབ་མ་ལུས་པ༎ འབད་མེད་ད་ལྟ་ཉིད་
དུ་སྩལ་དུ་གསོལ༎ ཨོཾ་ཨཱཿཀཱ་ཡ་ཙཀྲ་སྱ་བཱི་ར་ཌཱ་ཀི་ནཱི་ས་པ་
རི་ཝཱ་ར་ག་ཎ་ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་ཧི། ༈ ཧོཿ དངོས་
མེད་ནམ་མཁའ་ལས་བྱུང་བདེ་བ་ཆེའི༎ རྣམ་འགྱུར་ཀུན་ཏུ་
བཟང་པོའི་མཆོད་སྤྲིན་འཁྲིགས། ཤེལ་དང་ཉེ་བའི་ཚོན་
བཞིན་གང་སྣང་གི །དབང་པོར་བདེ་བ་སྟེར་བྱེད་ཚོགས་
མཆོད་འདི༎ དཀྱིལ་འཁོར་སྒོ་ཡི་ཕྱོགས་དང་མཚམས་
131

དཔལ་འཁོར་ལོ་སྡོམ་པའི་སྒྲུབ་ཐབས་སོགས་ཉེར་མཁོ་གནད་བསྡུས།
རྣམས་སུ། རབ་ཏུ་གཏུམ་ཞིང་དྲག་ཤུལ་མ་མོ་བརྒྱད༎ ཁྭ་
གདོང་མ་དང་གཤིན་རྗེ་བརྟན་མ་སོགས༎ དམ་ཚིག་འཁོར་
ལོའི་ལྷ་ཚོགས་མཉེས་ཕྱིར་འབུལ༎ བཞེས་ནས་འདིར་
ཚོགས་རྣལ་འབྱོར་བདག་ཅག་ལ༎ ཞི་སོགས་ལས་དང་གྲུབ་
པ་ཆེན་པོ་བརྒྱད༎ མཆོག་དང་ཐུན་མོང་དངོས་གྲུབ་མ་ལུས་
པ༑༑ འབད་མེད་ད་ལྟ་ཉིད་དུ་སྩལ་དུ་གསོལ། ཨོཾ་ཨཱཿས་མ་ཡ་
ཙཀྲ་སྱ་དེ་ཤཱཿས་པ་རི་ཝཱ་ར་ག་ཎ་ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་
ཧི༑ ༈ ཧོཿ དངོས་མེད་ནམ་མཁའ་ལས་བྱུང་བདེ་བ་ཆེའི༎
རྣམ་འགྱུར་ཀུན་ཏུ་བཟང་པོའི་མཆོད་སྤྲིན་འཁྲིགས། ཤེལ་
དང་ཉེ་བའི་ཚོན་བཞིན་གང་སྣང་གི །དབང་པོར་བདེ་བ་སྟེར་
བྱེད་ཚོགས་མཆོད་འདི༎ གངྒཱའི་རྡུལ་གྲངས་ལས་འདས་
ཕྱོགས་བཅུ་ཡི༎ ཞིང་བཞུགས་ཡི་དམ་དཀྱིལ་འཁོར་ལྷ་
ཚོགས་དང༌༎ བདེ་གཤེགས་སྲས་བཅས་བཀའ་སྡོད་སྲུང་
མར་བཅས༎ མཆོད་འོས་མགྲོན་གྱི་ཚོགས་རྣམས་མཉེས་
ཕྱིར་འབུལ༎ བཞེས་ནས་འདིར་ཚོགས་རྣལ་འབྱོར་བདག་
ཅག་ལ༎ ཞི་སོགས་ལས་དང་གྲུབ་པ་ཆེན་པོ་བརྒྱད༎ མཆོག་
དང་ཐུན་མོང་དངོས་གྲུབ་མ་ལུས་པ༎ འབད་མེད་ད་ལྟ་ཉིད་
132

ཚོགས་མཆོད་བདེ་ཆེན་སྙིང་པོ།
དུ་སྩལ་དུ་གསོལ། ཨོཾ་ཨཱཿསརྦ་བུདྡྷ་བོ་དྷི་སཏྭ་དྷརྨཱ་པཱ་ལ་ས་
པ་རི་ཝཱ་ར་ག་ཎ་ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་ཧི། ༈ ཧོཿ དངོས་
མེད་ནམ་མཁའ་ལས་བྱུང་བདེ་བ་ཆེའི༎ རྣམ་འགྱུར་ཀུན་ཏུ་
བཟང་པོའི་མཆོད་སྤྲིན་འཁྲིགས༎ ཤེལ་དང་ཉེ་བའི་ཚོན་
བཞིན་གང་སྣང་གི །དབང་པོར་བདེ་བ་སྟེར་བྱེད་ཚོགས་
མཆོད་འདི༎ མ་རིག་འཁྲུལ་བའི་སྣང་བས་འཁོར་བ་ན༎
ལས་དང་ཉོན་མོངས་དབང་གྱུར་རིགས་དྲུག་གི །ཉམ་ཐག་ཕ་
མར་གྱུར་པའི་འགྲོ་བ་སོགས། ལན་ཆགས་སྙིང་རྗེའི་མགྲོན་
རྣམས་ཚིམ་ཕྱིར་འབུལ༎ རང་རང་འདོད་དགུའི་ཚོགས་ལ་
ལོངས་སྤྱད་ནས༎ འཁྲུལ་སྣང་སྡུག་བསྔལ་མ་ལུས་མྱུར་བྱང་
སྟེ༑༑ གནས་སྐབས་བདེ་དགའ་རྒྱ་མཚོར་སྤྱོད་པ་དང༌༎ ངེས་
ལེགས་འབྲས་བུ་མྱུར་དུ་སྨིན་གྱུར་ཅིག །ༀ་ཨཱཿཥ་ཌ་ཀཱུ་ལ་
ཨ་རཱཿ ག་ཎ་ཙཀྲ་ཁཱ་ཧི། པཉྩ་ཨ་མྲྀ་ཏ་ཁཱ་ཧི། དེ་ནས། ༈ ༀ་ཤྲཱི་
ཧེ་རུ་ཀ་ས་པ་རི་ཝཱ་ར་ཨགྷཾ་སོགས་ཆུ་གཉིས་ཉེར་སྤྱོད་རོལ་མོ། རིག་མ་
བཅུ་དྲུག །རྒྱལ་སྲིད་སྣ་བདུན་ལ་སོགས་པ་ཚིགས་བཅད་དང་བཅས་པ་རྒྱས་
པའམ་བསྡུ་ན་སྔགས་ཙམ་གྱིས་ཕུལ་བའི་མཐར་ནང་མཆོད་དང༌། ཡབ་ཡུམ་གྱི་
མཁའ་གསང་དང་གནས་བཞི་བྱིན་གྱིས་བརླབས་ཏེ་གསང་བ་དང་དེ་ཁོ་ན་ཉིད་ཀྱི་
133

དཔལ་འཁོར་ལོ་སྡོམ་པའི་སྒྲུབ་ཐབས་སོགས་ཉེར་མཁོ་གནད་བསྡུས།
མཆོད་པ། རྐང་བརྒྱད་ཀྱི་བསྟོད་པའི་བར་རྣམས་ཕྱི་རོལ་མཆོད་པའི་ཆོ་ག་ནས་
འབྱུང་བ་བཞིན་བྱེད། ལས་ཀྱི་རྡོ་རྗེས་རྣལ་འབྱོར་ཚོགས་པ་རྣམས་ལ། ༈ ཨོཾ་
བཛྲ་པུཥྤ་ཨཱཿཧཱུཾ། ཞེས་སོགས་ཉེར་སྤྱོད་དང༌། ཨོྃ་བཛྲ་རཱུ་པ་ཨཱཿཧཱུཾ།
སོགས་འདོད་ཡོན་ལྔའི་སྔགས་བརྗོད་པའི་སྒོ་ནས་མཆོད། དེ་ནས་དམ་ཚིག་ལྔ་པ་
ལས༑ སྣོད་ནི་རེ་རེ་ཀུན་ལ་སྦྱིན༎ བླ་མ་ལ་ནི་སྣོད་གཉིས་དབུལ༎ ཞེས་རྡོ་རྗེ་
སློབ་དཔོན་ལ་ཚོགས་ཀྱི་འདུས་པ་གཞན་ལས་བཟའ་བཏུང་ལ་སོགས་པ་ཉིས་
འགྱུར་སྣོད་དུ་བཤམས་པ་ལས་ཀྱི་རྡོ་རྗེ་དུར་ཁྲོད་ཀྱི་རྒྱན་དང་ལྡན་པས་ལག་པ་
གཡོན་དུ་བཟུང་། གཡས་པས་རྩེ་གསུམ་གྱི་ཕྱག་རྒྱ་ཞེས་བྱ་བ་མཐེ་བོང་དང་
མཐེའུ་ཆུང་རྩེ་སྤྲད། སོར་མོ་གཞན་གསུམ་བསྒྲེང་བ་བསྟན་ཏེ། ༈ གཟིགས་
ཤིག་མཛེས་པ་དམ་པའི་ཆོས༎ འདི་ལ་ཐེ་ཚོམ་མི་བྱ་སྟེ༎
བྲམ་ཟེ་ཁྱི་དང་གདོལ་པ་རྣམས༎ རང་བཞིན་གཅིག་ཏུ་
རྟོགས་ལ་ཟོ༎ ཨོཾ་ཨཱཿཧཱུཾ་ཨ་ལ་ལ་ཧོ་སྭཱཧཱ། ཞེས་སྙིང་པོ་རྒྱན་ལས་
འབྱུང་བ་བཞིན་བརྗོད་དེ་ཕུལ། ལེན་པ་པོས་ཀྱང་པད་ཀོར་སྔོན་དུ་འགྲོ་བས་སྔར་
གྱི་ཕྱག་རྒྱས་བླ